钦定古今图书集成/明伦汇编/氏族典/第061卷 > 《廖用贤尚友录》 > 余煌
## 钦定古今图书集成/明伦汇编/氏族典/第061卷 > 《廖用贤尚友录》 > 余煌

按《明外史余煌传》：“煌字武贞，会稽人。天启五年，由殿
试第一人授翰林修撰，与修《三朝要典》。崇祯时，以内
艰归。服阕，起左中允，历左谕德、右庶子，充经筵讲官。
乞假归，遂丁外艰。服除，久不起。鲁王监国绍兴，起礼
部右侍郎，再起户部尚书，皆不就。明年，以武将横甚，
拜煌兵部尚书。王航海，煌赴水死。”